text: Reje- og asparges-sauce.
  Aspargesene skrabes, skæres i korte stykker, koges i tynd suppe og afsies, når de er møre; rejerne koges og så mange pilles, som behøves til saucen, og som svarer til aspargesene. De øvrige rejer stødes og laves til rejesmør, som er vist ved krebsesuppe. Lidt mel udrøres i rejesmøret og fortyndes med den suppe, hvori aspargesene er kogt; det sættes på ilden med muskatblomme, et lille stykke smør og salt. Når det koger, kommes rejerne og aspargesene deri. Saucen kan tillaves på samme måde med mælk. Aspargesene koges da i vand, hvilket ikke bruges, og saucen fortyndes med den mælk, rejeskallerne er kogte.&lt;br&gt;
  På samme måde tillaves saucen af krebs/krabber og hummer, og den kan blive velsmagende uden asparges.